CELEX: 32020D1006(01)
Language: mt
Date: 2020-09-30 00:00:00
Title: Deċiżjoni Tal-Kunsill tas-30 ta’ Settembru 2020 li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi 2020/C 330/02

6.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 330/2
               
            
         DEĊIŻJONI TAL-KUNSILL
         tas-30 ta’ Settembru 2020
         li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi
         (2020/C 330/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE (1) tal-Kummissjoni, u b’mod partikolari l-Artikolu 79 tiegħu,
         Billi:
         
                     (1)
                  
                  
                     L-Artikolu 79 tar-Regolament (KE) Nru 1907/2006 jistipula li l-Kunsill irid jaħtar rappreżentant wieħed minn kull Stat Membru bħala Membri tal-Bord ta’ Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) ;
                  
               
                     (2)
                  
                  
                     Bid-Deċiżjoni tiegħu tas-17 ta’ Diċembru 2018, il-Kunsill ħatar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi (2).
                  
               
                     (3)
                  
                  
                     Il-Gvern Kroat informa lill-Kunsill bl-intenzjoni tiegħu li jissostitwixxi r-rappreżentant tiegħu fuq il-Bord ta’ Tmexxija u ppreżenta nomina għal rappreżentant ġdid li jenħtieġ li jinħatar għall-perijodu mill-1 ta’ Ottubru 2020 sal-1 ta’ Ottubru 2024,
                  
               ADOTTA DIN ID-DEĊIŻJONI:
         
            Artikolu 1
            Is-Sinjura Dubravka Marija KREKOVIĆ, ta’ nazzjonalità Kroata, imwielda fil-11 ta’ Awwissu 1973, għandha tinħatar membru tal-Bord ta’ Tmexxija tal-Aġenzija Ewropea għas-Sustanzi Kimiċi u tissostitwixxi lis-Sur Bojan VIDOVIĆ, għall-perijodu mill-1 ta’ Ottubru 2020 sal-1 ta’ Ottubru 2024.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-30 ta’ Settembru 2020
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 396, 30.12.2006, p. 1.
         
            (2)  Deċiżjoni tal-Kunsill tas-17 ta’ Diċembru 2018 li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi (ĠU C 460, 21.12.2018, p. 11).